
_START_ARTICLE_
Windsor Great Park
_START_SECTION_
Huse i parken
_START_PARAGRAPH_
Royal Lodge er kendt siden 1662. Huset var oprindeligt bolig for parkens viceinspektør (Deputy Ranger)_NEWLINE_Royal Lodge blev brugt af dronningemoderen Elizabeth, tidligere hertuginde af York fra 1931, og huset var hendes residens i 1952–2002. I 2003 lejede hertug Andrew af York huset for en periode på 75 år. (I 1999–2004 havde det nærliggende Sunninghill House været residens for Andrew af York.)_NEWLINE_Royal Chapel of All Saints (dansk: Kongelige Kapel for alle Helgener eller Dronning Victorias Kapel) er en kirke fra 1825. Kirken ligger mindre end 100 meter fra Royal Lodge. Kirken er en uformel sognekirke for beboerne og de ansatte på Windsor Castle._NEWLINE_Cumberland Lodge er fra 1652. Siden 1947 har huset været brugt af en velgørende fond. Tidligere var Cumberland Lodge tjenestebolig for inspektøren for parken (Ranger of Windsor Great Park)._NEWLINE_I 1936 holdt premierminister Stanley Baldwin og kong Edward 8. af Storbritanniens privatsekretær møder på Cumberland Lodge. Disse møder banede vej for kongens abdikation senere samme år.